Jon Olav Fosse musajja nzaalwa y’eggwanga lya Norway. Yazaalibwa nga abiri mu mwenda Ogwomwenda lukumi mu lwenda ataano mu mwenda. Jon Olav muwandiisi wa bitabo eby’ebiyiiye era nga mukyusa wa biwandiiko. Mu nkumi bbiri mu abiri mu esatu, yawangula engule y’omuwandiisi w’ebiyiiiye kkungwa eyitibwa Noble Prize in Literature. Engule eno yamuweebwa olw’ebiyiiye bye ebiri ku mutindo gw’okuba n’obusobozi bw’okwasanguza ebyo ebitayogerekeka. Fosse awandiise ebiyiiye ebisoba mu nsanvu omuli engero empanvu, ebitontome, ebitabo by’abaana, emboozi enganziye wamu n’emizannyo egizannyibwa ku siteegi. Emizannyo Fosse gy’ayiiyizza mu mulimu gwe guno mu kiseera kino giragibwa ku siteegi eziri eyo mu nkumi okwetoloola ensi yonna. Ng’oggyeeko Henrik Ibsen, ebiyiiye bya Fosse bye bikyasinze okuzannyibwamu emizannyo era nga gye gimu gu mizannyo egy’omulembe guno egirabigwa ku ntimbe mu nsi yonna. Fosse yatandika okusoma mu University of Burgen era ng’eno gye yakugukira mu ssomo ly’okugeraageranya ebiyiiye. Mu kiseera kye kimu kino era we yatandikira n’okuwandiika ebiyiiye mu Nynorsk, olulimi olwogerebwa mu Norway. Akatabo k’olugero oluwanvu akaamwanjula eri ensi kaali kayibwa RedBlack era nga kaafulumizibwa mu lukumi mu lwenda kinaana mu esatu. Kano kaali keesigamye nnyo ku muwandiisi ayitibwa Tarjei Vesaas. Yaddamu okufulumya akalala mu lukumi mu lwenda kinaana mu etaano akayitibwa Closed Guitar. Yafuna ddiguli ye eyookubiri mu biyiiye mu lukumi mu lwenda kinaana mu musanvu, era nga nayo yagifunira ku Ssettendekero wa Burgen.